Plassen (kulturhus)

Plassen er et kulturhus på Gørvellplassen i Molde. Huset er et samarbeidsprosjekt mellom Moldejazz, Teatret Vårt, Bjørnsonfestivalen, Molde bibliotek og Møre og Romsdal kunstsenter. Det sto ferdig i 2012 og ble offisielt åpnet 14. juli samme år.Moldejazz.no  Huset er tegnet av det danske arkitektfirmaet 3XN.

Den største salen (Teatret Vårt) har 207 faste sitteplasser i amfi. Salen kan enkelt bygges om til over 300 sitteplasser. En mindre sal (Storyville) har en kapasitet på opp til rundt 170 sitteplasser. I tillegg brukes både kaféen (Kafé Kurt) og andre arealer, blant annet det store takområdet og trappa øst for Plassen, til ulike arrangement.

Prosjektet har vært kjent i media under betegnelser som «jazz- og teaterhuset»NRK.no: Ingen sjøfront for jazz-teaterhus og «teaterjazzhuset».NRK.no: Molde får Teaterjazzhus 10. mars 2011 ble det offentliggjort at huset skal hete Plassen.NRK.no: Jazzhuset skal hete Plassen Navnet har vakt reaksjoner: Sylfest Lomheim er blant de som har uttalt seg negativt om navnevalget. Huset kostet 195 millioner kroner i 2010-priser.NRK.no: Jazz- teaterhuset krympes

 Referanser 

 Eksterne lenker 


Kategori:Kultur i Molde
Kategori:Moldejazz
Kategori:Konsertlokaler i Norge